钦定古今图书集成/明伦汇编/宫闱典/第040卷 > 顺帝钦察皇后
## 钦定古今图书集成/明伦汇编/宫闱典/第040卷 > 顺帝钦察皇后

按《元史后妃传》：“顺帝荅纳失里皇后钦察氏，太师太
平王燕铁木儿之女，至顺四年立为后。元统二年授
册宝。其册文曰：‘天之元统二气，配莫厚于坤仪；月之
道循右行，明同贞于乾曜。若昔帝王之宅后，居多辅
相之世勋。盖选德于亢宗，亦畴庸于先正。造周资任
姒之化，兴汉表马邓之功。咨尔皇后钦察氏，雍肃惠’”
慈，谦裕静淑，迺祖迺父，夙坚翼亮之心，于国于家，实
获修齐之助。朕缵丕图之初载，亲承太后之睿谟，眷
我元臣，简兹硕媛。相严禋而率典，奉慈极以愉颜。用
彰祎翟之华，式著旗常之旧。令摄太尉某官，授以玉
册宝章，命尔为皇后。备成嘉礼，宏贲大猷。於戏！《嵩高》
生贤，予笃怀于良佐；《关雎》正始，尔勉“嗣于徽音。永锡
寿康，昭示悠久。”三年，后兄御史大夫唐其势以谋逆
诛。弟塔剌海走匿后宫，后以衣蔽之，因迁后出宫。丞
相伯颜鸩后于开平民舍。